Þróunarríki reiða sig á fiskeldið

Ísland er „bleikjulandið“

Tíunda stærsta framleiðsluland á Atlantshafslaxi

Fiskvinnsla

Framleiðsla í fiskeldi í heiminum hefur aukist ár frá ári frá aldamótum, ekki síst í þróunarlöndum. Á árinu 2014 urðu þau tímamót að meira var borðað af ræktuðum fiski en villtum. Íslenskt fiskeldi kemst varla á blað þegar litið er til heims­framleiðslunnar, framleiðslan er það lítil enn sem komið er.

Eins og sést er aukning í fiskeldi minnst í Evrópu en mest í Afríku. Endurspeglar það þá staðreynd að mörg þróunarríki reiða sig á fiskeldið við þróun atvinnu og efnahagslífs og til að auka fæðuöryggi og næra íbúana.

Færumst upp laxastigann

Árið 2015 voru Íslendingar í 10. sæti framleiðenda Atlantshafslax. Þótt framleiðslan sé að aukast í nokkuð stórum skrefum, hlutfallslega, á Íslandi og hafi verið yfir 8 þúsund tonn á síðasta ári, er erfitt að bera tölurnar saman, munurinn er svo mikill á milli landanna. Og framleiðslan eykst einnig stöðugt í Noregi og öðrum löndum.

Heimild: *Morgunblaðið*. 2017. Þróunarríki reiða sig á fiskeldið. 24. mars. Sótt 2. apríl 2018 af <http://www.mbl.is/greinasafn/grein/1633851/?item_num=0&searchid=d87fd392495b2404c9f5942ae6f5aaafc63db291&t=812862623&_t=1491161554.22>